Ο **Γιούαρτ Μπράουν** (*Ewart F. Brown, Jr.*, 1946-) είναι ο 11ος πρωθυπουργός των Βερμούδων από τις 30 Οκτωβρίου του 2006 ως τις 28 Οκτωβρίου 2010.

Προφίλ
------

Γεννήθηκε το 1946 και είναι γιατρός. Από το 2006 ως το 2010 ήταν αρχηγός του Προοδευτικού Εργατικού Κόμματος (PLP) καθώς επίσης υπουργός Τουρισμού και Μεταφορών. Είναι παντρεμένος με τη Γουάντα Χέντον Μπράουν και έχει 4 γιους από προηγούμενο γάμο.

Πρωθυπουργός
------------

Ο Μπράουν εξελέγη πρόεδρος του κυβερνώντος PLP κερδίζοντας, με 107 ψήφους επί 76, τον προκάτοχό του στην πρωθυπουργία, Άλεξ Σκοτ. Το εν λόγω κόμμα αναδείχθηκε νικητής στις βουλευτικές εκλογές του 2003. Το PLP είναι υπέρ της ανεξαρτησίας των Βερμούδων από το Ηνωμένο Βασίλειο. Ως πρωθυπουργός, ο Μπράουν αρνήθηκε να τροποποιήσει τους νόμους της χώρας υπέρ των ομοφυλοφίλων και έλαβε μέτρα για τη μείωση του κυκλοφοριακού στη χώρα του, με την απαγόρευση κυκλοφορίας πολλών αυτοκινήτων.

Αποδοχή των Ουιγούρων κρατουμένων
---------------------------------

Στις 7 Οκτωβρίου του 2008 διατάχθηκε η άμεση απελευθέρωση 17 Ουιγούρων, που ήταν φυλακισμένοι στο στρατόπεδο συγκέντρωσης του Γκουαντανάμο. Οι ΗΠΑ προηγουμένως είχαν αποφασίσει ότι οι Ουιγούροι δεν ήσαν ποτέ τρομοκράτες και σταμάτησαν να τους θεωρούν "μαχητές του εχθρού". Οι ΗΠΑ συνέχισαν να τους κρατούν στο Γκουαντανάμο, επειδή θεώρησαν ότι η ζωή των Ουιγούρων κινδύνευε αν εκείνοι επέστρεφαν στην Κίνα. Μέλη του Κογκρέσου άσκησαν έντονη πίεση ώστε να μην απελαθούν οι Ουιγούροι στις ΗΠΑ αλλά σε άλλη χώρα. Εν τέλει, το Παλάου ανακοίνωσε ότι θα δεχτεί προσωρινά τους εναπομείναντες Ουιγούρους στο έδαφός του.

Την επόμενη ημέρα, ο πρωθυπουργός των Βερμούδων ανακοίνωσε τη μυστική συμφωνία με τις ΗΠΑ να δεχτούν οι Βερμούδες 4 από τους Ουιγούρους, οι οποίοι αφίχθησαν στο νησί αργά το βράδυ , για ανθρωπιστικούς λόγους. Υποσχέθηκε επίσης να γίνουν οι ίδιοι πολίτες των Βερμούδων. Η συμφωνία προκάλεσε την μήνιν της βρετανικής κυβέρνησης, η οποία δεν είχε ενημερωθεί για τη συμφωνία. Η κυβέρνηση του Ηνωμένου Βασίλειου τόνισε ότι η ίδια είχε τη δικαιοδοσία επί της αποδοχής των Ουιγούρων, εξαιτίας του γεγονότος ότι οι συμφωνίες μεταξύ των Βερμούδων και των ξένων κρατών τελούν αυστηρά υπό βρετανικό έλεγχο.

Η απόφαση επίσης κρατήθηκε μυστική από την κυβέρνηση του Μπράουν, τον Κυβερνήτη και την Αστυνομία των Βερμούδων.

Η Αντιπολίτευση κατέθεσε πρόταση μομφής εναντίον της κυβέρνησης, κατηγορώντας τον πρωθυπουργό για παραβίαση του Συντάγματος. Στις 20 Ιουνίου του 2009 η πρόταση καταψηφίστηκε με 11 υπέρ και 24 κατά.

Ο Μπράουν παραιτήθηκε στις 28 Οκτωβρίου 2010 και την επόμενη ημέρα ορκίστηκε στη θέση του η ηγέτιδα του Προοδευτικού Εργατικού Κόμματος Πόλα Κοξ.

Παραπομπές
----------

1. ↑  Ανακτήθηκε στις 8  Ιουλίου 2019.
2. ↑  Ανακτήθηκε στις 10  Ιουλίου 2019.
3. 1 2  Yen, Hope (7-10-2008). «Judge orders release of Chinese Muslims into US». *Fox News*. Associated Press. .
4. ↑  «US camp holds 'homeless' Chinese». *BBC News*. 24-8-2005. .
5. ↑  Skinner, David; Coto, Danica (12-6-2009). «Bermuda takes 4 Uighurs freed from Guantanamo». *Philadelphia Inquirer*. Associated Press. Αρχειοθετήθηκε από το πρωτότυπο στις 2009-06-15.. Ανακτήθηκε στις 2009-06-23.
6. ↑  BBC NEWS | Asia-Pacific | Palau to take Guantanamo Uighurs
7. ↑  «US 'kept Guantanamo deal from UK'». *BBC News*. 12-6-2009. .
8. ↑  «Miliband tells Clinton of UK anger over secret U.S. deal to transfer Guantanamo inmates to Bermuda behind Britain's back». *Daily Mail*. 16-6-2009. .
9. ↑  Smith, Tim (16-6-2009). «Premier trying to block no confidence motion – UBP». *The Royal Gazette*. . [*νεκρός σύνδεσμος*]
10. ↑  Smith, Tim (12-6-2009). «Britain, Cabinet left in the dark». *The Royal Gazette*. Αρχειοθετήθηκε από το πρωτότυπο στις 2009-06-18.. Ανακτήθηκε στις 2009-06-23.
11. ↑  Pearman, Mikaela (13-6-2009). «Governor Gozney 'disappointed' there was no consultation». *The Royal Gazette*. . [*νεκρός σύνδεσμος*]
12. ↑  «Breaking News: Police Commissioner only knew of detainees' arrival on Thursday». *The Royal Gazette*. 16-6-2009. Αρχειοθετήθηκε από το πρωτότυπο στις 2009-06-18.. Ανακτήθηκε στις 2009-06-23.
13. ↑  Rulers.org Αρχειοθετήθηκε 2009-07-05 στο Wayback Machine. Ιούνιος 2009.
14. ↑  Royal Gazette[*νεκρός σύνδεσμος*], 29-10-2010.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιούαρτ Μπράουν** |

* Επίσημο βιογραφικό

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Πρωθυπουργοί των Βερμούδων |
| --- |
|  |
|  | 
* Τάκερ
* Ρίτσαρντς
* Ρίτσαρντς
* Σαρπ
* Γκίμπονς
* Σουάν
* Σολ
* Γκόρντον
* Σμιθ
* Σκοτ
* Γιούαρτ Μπράουν
* Κοξ
* Κανονίερ
* Ντάνκλεϊ
* Μπαρτ
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 313409802
* LCCN: n2014078842

 |

 |